Document ID: 32003D0597

Kommissionens beslutning
af 4. august 2003
om gennemførelsesbestemmelser til Rådets direktiv 93/25/EØF for så vidt angår de statistiske undersøgelser af fåre- og gedebestanden og fåre- og gedeproduktionen
(meddelt under nummer K(2003) 2801)
(2003/597/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 93/25/EØF af 1. juni 1993 om statistiske undersøgelser af fåre- og gedebestanden(1), senest ændret ved direktiv 97/77/EF(2), særlig artikel 1, stk. 4, artikel 2, stk. 2, artikel 3, stk. 2 og 3, artikel 7, artikel 10, stk. 1 og 2, og artikel 13, stk. 3, og
ud fra følgende betragtninger:
(1) Kommissionens beslutning 1994/434/EF af 30. maj 1994, om gennemførelsesbestemmelser til Rådets direktiv 93/25/EØF for så vidt angår de statistiske undersøgelser af fåre- og gedebestanden og fåre- og gedeproduktionen(3) har været underkastet omfattende ændringer(4). Beslutningen bør derfor kodificeres, således at dens bestemmelser kan fremtræde klart og rationelt.
(2) Til gennemførelse af de i direktiv 93/25/EØF krævede undersøgelser er det nødvendigt med præcise definitioner. Det bør i den forbindelse defineres, hvilke landbrugsbedrifter der er omfattet af undersøgelsen. Desuden bør der foretages en præcis definition af de kategorier, efter hvilke undersøgelsesresultaterne skal opdeles, samt af de bestandsstørrelsesklasser og områder, efter hvilke medlemsstaterne med regelmæssige mellemrum bearbejder undersøgelsesresultaterne. Til udarbejdelse af slagtningsstatistikker er det nødvendigt med en ensartet definition af slagtevægten.
(3) Medlemsstaterne kan efter anmodning få tilladelse til at anvende administrative kilder i stedet for statistiske undersøgelser vedrørende fåre- og gedebestanden såvel som til at foretage den krævede opdeling efter bestandsstørrelsesklasser ved opgørelsen af de endelige resultater i lige år, jf. direktiv 93/25/EØF.
(4) Der foreligger anmodninger fra medlemsstaterne om de forskellige muligheder for at fravige bestemmelserne.
(5) Denne beslutning er i overensstemmelse med udtalelsen fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
1. Ved en landbrugsbedrift, jf. artikel 2, stk. 2, i direktiv 93/25/EØF, forstås enhver teknisk-økonomisk enhed, der ledes under ét og fremstiller landbrugsprodukter.
2. Undersøgelsen omfatter i overensstemmelse med artikel 1, stk. 1, i direktiv 93/25/EØF:
a) landbrugsbedrifter med et udnyttet landbrugsareal på 1 ha eller derover
b) landbrugsbedrifter med et udnyttet landbrugsareal på under 1 ha, såfremt de i et vist omfang producerer med salg for øje, eller såfremt deres produktionsenhed overstiger visse fysiske grænser.
3. De medlemsstater, som ønsker at anvende en anden grænse, forpligter sig dog til at fastsætte denne grænse således, at kun de mindste bedrifter, der tilsammen bidrager med højst 1 % af den pågældende medlemsstats standarddækningsbidrag, jf. Kommissionens beslutning 85/377/EØF(5), udelukkes.
Artikel 2
Definitionerne af de i artikel 3, stk. 1, og artikel 13, stk. 2, i direktiv 93/25/EØF nævnte kategorier af får og geder er anført i bilag I.
Artikel 3
De i artikel 7, stk. 1, i direktiv 93/25/EØF nævnte områder er anført i bilag II.
Artikel 4
De i artikel 10, stk. 1, i direktiv 93/25/EØF nævnte bestandsstørrelsesklasser er anført i bilag III.
Artikel 5
Den i artikel 13, stk. 1, i direktiv 93/25/EØF nævnte slagtevægt er defineret i bilag IV.
Artikel 6
1. De i bilag V, litra a), anførte medlemsstater har tilladelse til at anvende administrative kilder i stedet for statistiske undersøgelser, jf. artikel 1, stk. 3, i direktiv 93/25/EØF.
2. De i bilag V, litra b), anførte medlemsstater har tilladelse til at foretage opdelingen efter bestandsstørrelsesklasser ved opgørelsen af de endelige resultater i lige år, jf. artikel 10, stk. 2, i direktiv 93/25/EØF.
Artikel 7
Beslutning 94/434/EF ophæves.
Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag VII.
Artikel 8
Denne beslutning er rettet til medlemsstaterne.
Udfærdiget i Bruxelles, den 4. august 2003.

Labels: 15
6